1. **Formaliteter**

Møteleder: Ingrid Birgitte Løvoll

Referent: Camilla Finstad Pedersen

Tid og sted: LY14 11.03.2020

1. **Tilstede**

*Ingrid Landsverk, Kristine Sandland Kristensen, Andrea Moksnes, Roar Høiby*

*Brakstad, Markus Mollerud, Ingrid Birgitte Løvoll, Camilla Finstad Pedersen, Marita*

*Uglem Remøy, Henrik Fossmo, Emma Eivik, Christine Espeland (leder av jubkom)*

1. **Godkjenning av referat**

Godkjent med endring om vara for redaksjonen i nominasjonskomiteen.

1. **Godkjenning av møteinnkallelse og saksliste**

Godkjent

**37/20 Leder**

Oppdatering av tiden fremover v/ Ingrid Birgitte

Oppfølging av saker fra forrige gang v/Ingrid Birgitte

* Hvordan gjøre komiteene mer attraktive? v/Ingrid Birgitte
	+ Få til noe mer sosialt så man får noe ut av det annet enn bare jobb, eks. komitékvelder. Komitéfesten på kjelleren var et godt eksempel, dette bør gjentas.
	+ Insta takeover for å se hva komitéene gjør og tydeliggjøre dette
	+ Gi de nye fadderne beskjed om å hype opp komitéene - gode holdninger har gode ringvirkninger.
	+ Mer lavterskel interne arrangementer, f.eks. spillkvelder
	+ Gi perks som gir et sosialt nettverk
	+ Fadderkomiteen - hva skal til for at de søker videre til andre komitéer senere? Tas opp på neste komitémøte.
* Date med Socialis
	+ Mandag 23. mars, med mindre Socialis sitt styre settes i karantene :)

Korona v/Ingrid Birgitte

* Alle arrangement på NTNU sine campus skal avlyses. Det vil si at swing-kurset og kaketirsdag må avlyses uansett. Resten av arrangementene er opp til styret.
* Leder har vært i kontakt med andre linjeforeninger for å høre hvordan de forholder seg til krisa. Linjeforeningene på Dragvoll har gjort lite tiltak. SALT har ikke gjort noe spesielt, men utsetter swingkurs. Spanskrøret avlyser alt frem til påske. Delta avlyser en del store arrangement, men mindre arrangement er usikre.
* Leder har tatt kontakt med HMS-ansvarlig på HF og SU og de anbefaler å avlyse alt
* Vi starter på toppen av aktivitetskalenderen:
	+ Kontorvakter:
		- Går ikke som normal drift, vi stenger kontoret med umiddelbar virkning frem til påske.
	+ Jubileumsuka:
		- Alternativer: avlyse hele konseptet og betale tilbake pengene eller flytte hele uka med alle sponsormidlene til høsten. Det er uaktuelt å avholde nå på våren.
		- Lettere å flytte det - utsette til ubestemt tid. Dersom jubkom ønsker å si seg ferdig med vervene vil sittende styre fikse det.
	+ Quizen
		- Droppes for å skape en kollektivitet i avgjørelsene. Ingen quizer før påske.
		- Tar en nærmere beslutning ang. quiz rett etter påske som egentlig skulle være med Spanky, da Spanky har valgt å avlyse
	+ Påskefest med Spanky
		- Avlyst. Ingen økonomiske ulemper ved dette.
	+ Påskeeggjakt
		- Avlyst
	+ Ballet
		- Tre alternativer: 1) Vi avlyser ballet før torsdag neste uke og må betale 75000 i gebyr. Hvis vi avlyser etter det øker gebyret. 2) Vi flytter ballet til høsten/neste vår, men må forhåndsbetale hele fakturaen på omkring 100000. 3) Vi gjennomfører ballet slik det står, og håper på at hotellet avlyser om det fremdeles er uforsvarlig når tiden kommer. Alternativ 3 er det beste økonomisk, men ikke etisk.
		- Velferdstinget skal hjelpe linjeforeninger med økonomiske problemer i etterkant av koronakrisen. Vi kommer ikke til å gå konkurs. Velferdstinget anbefaler å ha is i magen og se det an, og håpe på at hotellet eventuelt avlyser.
		- Problematisk at det er et hotell fordi det er tilreisende fra andre land der, hvilket gjør det enda mer uforsvarlig.
		- Vi har i utgangspunktet støtte i avtaleloven §36 og i force majeure, som sier noe om at tilstanden har endret seg drastisk fra kontrakten ble inngått til nå, og at kontrakten i utgangspunktet ikke lenger skal være bindende. Om vi påkaller force majeure kan vi potensielt bli saksøkt, og det ønsker vi hvertfall ikke.
		- Uavhengig av hvilket valg vi tar, må vi være åpne om hvordan situasjonen er og hvorfor vi har tatt det valget vi har tatt.
		- Avstemming:
			* Alternativ 1: Ballet går som planlagt. Vi avlyser ikke uansett hva som skjer, eventuell avlysning skjer fra hotell/kommune/stat. 8 stemmer.
			* Alternativ 2: Vi avlyser, vi betaler 75000 i avbestillingsgebyr og må håpe Velferdstinget redder oss fra en potensiell konkurs. 0 stemmer.
			* Alternativ 3: Vi avlyser 14 dager før, betaler 90000. Da har vi mulighet til å se an situasjonen lenger. 1 stemme.
			* Alternativ 4: Det flyttes til i høst, vi forhåndsbetaler 100000 for ballet og er ganske skrapa for penger frem til vi får inn billettinntekter. 1 stemme.
		- Vi oppfordrer ikke i stor grad til å melde seg på. Vi bør ha kontakt med hotellet og si vi tror vi blir 150 isteden for 200. Vi bør også møte med hotellet og legge en plan for smittereduserende tiltak, hvor jubkom bør være med. Det bør komme ut en melding til de som er påmeldt med vår begrunnelse for hvorfor det fortsetter, med forbehold om at det kan avlyses med bakgrunn i myndighetenes råd. Det blir ikke tilbakebetalt penger i utgangspunktet, men vi kan søke Velferdstinget om penger til å betale tilbake disse.
		- Legger ut melding i ballarrangementet, forklaringsmelding i vervgruppa, mail til alle påmeldte, og faddersjefene legger ut melding i faddergruppa for å forklare hva det er som er blitt avgjort og hvorfor.
	+ Det må publiseres en overordnet post om at alle arrangement frem til påske avlyses.
	+ Hvis vi går på en økonomisk smell har vi mulighet til å låne penger av Delta.
	+ Det erklæres unntakstilstand i styret: hvis det kalles inn til hastemøte så må vi møte opp så godt det lar seg gjøre.
	+ Nestleder må videresende alle mailer vedrørende sponsorpenger til Lars Sæle, økonomiansvarlig i jubkom.
	+ Styrevorset er ikke betalt enda og kontrakten er ikke underskrevet. Utleier ønsker å møtes for å skrive under på kontrakten.
	+ Jubileumsdaljer: 215 bestilt, hvis det bare kommer 150 på ballet får vi selge resten.
	+ TL;DR: Erudio går i dvale :(

**38/20 Nestleder**

Ekstremt lite å oppdatere på.

**39/20 Økonomiansvarlig**

Jeg skal vekk v/Ingrid

* Økonomiansvarlig skal bort i to uker. Hvis det blir noen utlegg (det blir det ikke) spør først så tas det derfra. Anbefaler at folk tar kontakt på telefonnummer og ikke på facebook.
* Daljefakturaen har kommet. Den betales etterhvert.

Oppdatering av tiden fremover v/ Ingrid

* Forhåpentligvis skjer det lite med tanke på at alt er avlyst, og vi håper på å ikke måtte betale for ballet hvis det ikke blir noe av.
* Får svar fra SIT 29. mars

FUL:

* FUL har tidligere fått penger ut fra hvor mange som er innrullert på hvert institutt. Det skal jobbes med en ordning hvor de får penger en gang i året med tryggere inntekt.

ILU har hatt møte om å lage en lektorpott.

**40/20 Jubileumsansvarlig**

Oppdatering av tiden framover v/Christine

* Betalings- og signeringsfrist på kontrakten på vorslokalet: 14 dager i forveien
* Prøve å forhandle en avbestillingsdeal som er så god som mulig

Evt. bordplassering på ballet

* Hvis det skjer et ball: skal styretsitte sammen?
* Konklusjon: styret sitter splitta sammen med medlemmene om det går opp med bordplasseringen

Det blir fremdeles stand til promotering av ballet tirsdag 17. mars.

**41/20 Arrangementsansvarlig**

Videre arrangementer og korona v/Kristine

* Eksamensfest planlegges med håp om at epidemien er over innen det. Festen blir i såfall lørdag 6. juni, trolig på The Mint. Må forsikre at det ikke er øvre aldersgrense.
* Venter med å skrive under på noen kontrakt til vi vet mer om tilstanden som kan forventes og hvordan vi står økonomisk etter jubileumskaoset.

**42/19-20 Redaktør/grafisk**

Oppdatering av tiden fremover v/Marita

* Skal stå på dragvoll og dele ut ny utgave av Ugleposten, men må se an om det bare blir digital utgivelse. Det er tross alt unødvendig å trykke opp 180 opplag hvis de ikke kan gis ut! Den nye utgaven kommer blant annet til å inneholde et intervju med en lærer i fengsel
* Utgivelsen satt til etter jubileet
* Fått litt spons, men FUL har ikke gitt støtte til trykk

**43/19-20 Fagansvarlig**

Oppdatering på Skrivestue

* Helt ok, kom ikke så mange som forventet, men de som var der fikk gjort en del

God skole og Quiz

* Begge deler avlyst
* Om det skal arrangeres quiz med Spanky senere må vi ha et annet lokale, da Work-Work ikke blir stort nok. Tanken var å søke om skjenkebevilling i et auditorium. Sukkerhuset kommer også opp som forslag.

**44/20 Informasjonsansvarlig**

Oppdatering av tiden fremover v/Markus

* Takk til Marita for at ho tok over mens informasjonsansvarlig var på øvelse med Heimevernet!
* Leder lager innlegg ang. avlysing og ball som skal publiseres på gruppene
* Memesiden til Erudio skal promoteres, vi trenger memes i disse koronatider

**45/20 Faddersjefer**

Oppdatering fadderkomité v/Henrik og Andrea

* Gidder ikke stresse med korona her. Planlegger som om det ikke er et problem.
* Planlegginga går bra, komitéen har laget et tydelig utkast og har mange gode ideer.
* Begynner å få god sponsorplan og en økonomigruppe med god kontroll
* Alle er drilla på å ikke ta beslutninger uten trippelt samtykke av faddersjefer og økonomiansvarlig.
* Prøver å finne måter å arrangere ting med flere linjeforeninger
* Norsk Lektorlag er interesserte i å øke støtta til fadderuka.
* Oppsummering av møte med Fadderutvalget, hvor leder i Erudio, faddersjefene og økonomiansvarlig i fadderkomiteen var tilstede.
	+ Pengene vi eventuelt får er øremerket og skal brukes på arrangementer hvor alkohol ikke er hovedfokuset. Det betyr ikke alkoholfritt, men poenget med arrangementet skal ikke være fyll.
	+ Fadderbånd: viktig at så mange som mulig kjøper fadderbånd fordi det har innvirkning på neste års støtte. Skal gi ulike fordeler.
	+ Arrangementer i regi av FU: posepakking, fadderfrokost, Dragvollympics temakveld mandag 17. august og standup i Storsalen
	+ Søknadsfrist 2. april. Viktig med riktig antall faddere og fadderbarn (ihvertfall sånn omtrentlig). Fadderne får fadderbånd. Må sende med dokumentasjon fra tidligere pengebruk av deres utdelte midler.
* Faddert-skjorter:
	+ Mail fra mai i fjor: de dekker kun t-skjorter til ⅓ av fadderne da de ønsker å promotere gjenbruk og ikke ønsker å bruke penger på noe som ikke direkte går tilbake til fadderbarna. Men t-skjorter på alle fadder er med på å øke trygghetsfølelsen til fadderbarna fordi de blir mer synlige, så vi må gjøre det vi kan for å skaffe t-skjorter til alle. Tatt kontakt med trykkeriet Kamiza.
* Logistikkgjengen sliter med gruppeledere og faddere som dropper ut av ulike grunner. Kabelen blir vanskeligere å få til å gå opp.
* Lektorlekene: det finnes nå en gruppechat, og det er sagt hei
* Rebusen er i gang med å planlegges
* Fadderseminaret planlagt - fare for at det må avlyses grunnet korona

**46/20 Aktivitetsansvarlig**

Koskom og kontorvakter v/Roar

* Koskom er ikke gira på kontorvakter
* Mista en fra koskom
* Forslag fra forslagsboksen til koskom: Stipendpils!

Kor oppdatering v/Roar

* Korlederen ga seg.
* Ei som har satt seg ned og tatt midlertidig lederrolle og lagd et korstyre med styreroller.
* Mannekoret Erudio: initiativ tatt fra noen av medlemmene. Dritkult at noen vil ha et mannskor! Må opprette kontakt med gruppa sånn at det blir en ordentlig undergruppe ettersom de bruker Erudios navn. Styret er veldig positive!

Ønskelig å jobbe med å skape et miljø for å ivareta guttene på studiet

Korona og påvirkningen på aktivitetsgruppene/v Roar

* Fotballkamper - hva skjer? Fotballkamper ellers i landet fortsetter.
* Studentligaen vil trolig komme med en beslutning, så da må vi følge den.
* Lektur dropper hyttetur, men vil fortsatt ha tur til bymarka om to uker. Lektur kan gå som normalt fordi de er ute i friluft og har mulighet til å ta bedre forholdsregler.
* Fotball og håndball må reguleres etter SIT sine beslutninger
* Koret: ingen øvinger

Fotballkontigenten må betales

Håndball: vanskelig å få til treninger fordi for få svarer. Fortsett å mase. Spesielt etter påska, når unntakstilstanden forhåpentligvis er over.

**47/20 Eventuelt**

Møte med Stian Hårstad v/Ingrid

* Tirsdag 17. mars klokka 3.

Forespørsel fra psykologistudentene v/Camilla

* Psykologistudentene har spurt om de kan henge opp et skriv på tavla hvor de søker informanter til hovedoppgave om vold i parforhold. Vi sier ja, og henger opp plakat fortløpende.

Neste møte(r) v/alle

* Møtene 1. april og 23. april sløyfes. Neste møte blir onsdag 15. april 16:30

Møtet er hevet 19:50